
Изпълнителна агенция за насърчаване на 


малките и средните предприятия
ПРАВИЛА ЗА ПОВЕДЕНИЕ ПРИ УЧАСТИЕ НА ПРЕДСТАВИТЕЛИ НА БЪЛГАРСКИ ПРЕДПРИЯТИЯ В ПРОМОЦИОНАЛНИ ПРОЯВИ,

ОРГАНИЗИРАНИ ОТ  И А Н М С П

Чл. 1. Тези правила определят основните норми за поведение на представителите на българските предприятия участници в организираните от Изпълнителната агенция за насърчаване на малките и средните предприятия /ИАНМСП/ международни прояви.

Чл. 2. При участие в международни панаири/изложби всеки участник е длъжен да спазва общите условия на организатора на международната изложба по време на проявата – работно време, опазване на имуществото, охраната на труд, пожарна безопасност, защита на интелектуалната собственост и др. или установената програма. 

Чл. 3. При участие в търговска мисия представителите на предприятията се задължават да спазват:

· законите на държавите, през които преминават и в които пребивават, както и да напуснат държавите, включени в търговската мисия, заедно с останалите участници;  

· митническите разпоредби за внос и износ;

· реда в превозните средства и в хотелите, в които отсядат. При инциденти и нанесени щети на хотели, зали, превозни средства и на трети лица от страна на представителя на предприятието, последният е длъжен да възстанови на място и в пълен размер нанесените и установени щети;

· установения час за срещи на търговската мисия;

Чл. 4. Всеки участник следва да спазва общоприетите норми за поведение по време на деловите преговори и посещения, в т.ч. да носи делово облекло, да избягва конфликтни ситуации с останалите участници в проявата.  

Чл. 5. Предприятието участник следва да осигури постоянно присъствие на свой представител в организираната от ИАНМСП проява.

Чл. 6. Всеки участник е длъжен да се отнася любезно, възпитано и с уважение към всеки като зачита правата и достойнството на личността и не допуска каквито и да са прояви на дискриминация.

Чл. 7. Всеки участник е длъжен да зачита правата и интересите на останалите участници в проявата и да не проявява грубост и неуважение към тях, както и към представители на държавната администрация.

Чл. 8. Всеки участник се задължава да не участва в скандални прояви, с които би могъл да накърни авторитета на Република България, както и на ИАНМСП.

Чл. 9. Всеки участник води преговори с бизнес партньори с добър тон в съответствие с общоприетите принципи и норми за коректност, оказвайки дължимото уважение към партньора като бъде позитивен със своите действия и отношение. 

Чл. 10. Всяка проява на:

· неспазване на настоящите правила;  

· непристойно поведение по време на проявата;

· отсъствие от предварително организираните в рамките на мисията срещи и мероприятия без уважителна причина;

· отказ от участие във вече заявени промоционални прояви след подписване на заявката договор от двете страни.

· некоректно отношение към други участници или към представители на ИАНМСП;

· непредоставяне на анкетна и информационна карта в определените срокове,
от страна на представителя на предприятието участник ще се счита за некоректна проява с всички последици от това. 

